Нохчий, Дег1атанхой вовшашца муха эг1ор бара ца хууш 1аш болчу паччахьан инарлаша питана долийра. Нагахь и зуламан дай болу нохчий аш махках ца бахахь шаьш Эндаре ц1ере лур ю аьлла, кхидолу къаьмнаш царна дуьхьал дехира. Амма нохчийн къона баьчча ваха меттиг болуш вара. Цуьнан схьавалар Сесанарчу нохчех дара. И хууш, цо ша Майртуьпахь хиллачу гуламехь имам ма – хаьржжинехь лома а веана, Сесанара, Шоьнара, Бенара, Ялхойн махкара, Джуг1уртара, Майртуьпара , Эвтарара къонахех вовшахтоьхна дара шен эскар. Ташо-Хьаьжас шар1аца гергарло дезарг, маьрша стаг вуй, обарг вуй ца бохуш, шега хабар ма-кхеччи, т1еман тасадалар долча схьакхача веза аьллера.